Document ID: 32002D0646

Komisijas Lēmums
(2002. gada 31. jūlijs),
ar kuru groza Lēmumu 1999/283/EK, kas paredz dzīvnieku veselības nosacījumus un veterināro sertifikāciju svaigas gaļas ievešanai no dažām Āfrikas valstīm un jo īpaši attiecībā uz Botsvānu, un groza Lēmumu 2000/585/EK, ar ko nosaka dzīvnieku veselības nosacījumus un veterināro sertifikāciju savvaļas un saimniecībā audzētu medījamo dzīvnieku gaļas un truša gaļas ievešanai no trešām valstīm
(izziņots ar dokumenta numuru C(2002) 2889)
(Teksts attiecas uz EEZ)
(2002/646/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, ievedot liellopus, aitas, kazas un cūkas un svaigu gaļu vai gaļas produktus no trešām valstīm [1], kurā jaunākie grozījumi izdarīti ar Regulu (EK) Nr. 1452/2001/EK [2], un jo īpaši tās 14. panta 3. punktu,
ņemot vērā Padomes 1992. gada 16. jūnija Direktīvu 92/45/EEK par sabiedrības veselību un dzīvnieku veselības problēmām attiecībā uz savvaļas medījamo dzīvnieku nogalināšanu un savvaļas medījamo dzīvnieku gaļas laišanu tirgū [3], kurā jaunākie grozījumi izdarīti ar Direktīvu 97/79/EK [4], un jo īpaši tās 16. panta 3. punktu,
ņemot vērā Padomes 1992. gada 17. decembra Direktīvu 92/118/EEK, ar ko paredz dzīvnieku veselības un sabiedrības veselības prasības attiecībā uz tādu produktu tirdzniecību un importu Kopienā, uz kuriem neattiecas šādas prasības, kas paredzētas īpašos noteikumos, kuri minēti Direktīvas 89/662/EEK A pielikuma I daļā, un - attiecībā uz slimību izraisītājiem - īpašos noteikumos, kuri minēti Direktīvā 90/425/EEK [5], kurā jaunākie grozījumi izdarīti ar Lēmumu 1999/724/EK [6], un jo īpaši tās 10. panta 3. punktu, 15. pantu un 22. pantu,
tā kā:
(1) Dzīvnieku veselības prasības un veselības sertifikāti svaigas gaļas importam no dažām Āfrikas valstīm ir noteikti ar Komisijas Lēmumu 1999/283/EK [7], kurā jaunākie grozījumi izdarīti ar Lēmumu 2002/219/EK [8].
(2) Dzīvnieku un sabiedrības veselības nosacījumi un veterinārā sertifikācija savvaļas un saimniecībā audzētu medījamo dzīvnieku gaļas un trušu gaļas importam no trešām valstīm ir noteikti ar Komisijas Lēmumu 2000/585/EK [9], kurā jaunākie grozījumi izdarīti ar Lēmumu 2002/219/EK.
(3) 2002. gada 7. februārī Botsvānā tika izziņots mutes un nagu sērgas uzliesmojums EK apstiprinātā zonā Nr. 7 un Botsvānas kompetentā veterinārā iestāde nekavējoties pārtrauca atkaulotas liellopu, aitu un kazu dzimtas dzīvnieku, un savvaļas un mājlopu nagaiņu svaigas gaļas eksportu no visas valsts uz Eiropas Kopienu.
(4) Kompetentā veterinārā iestāde sniedza informāciju un garantijas attiecībā uz 10., 11., 12., 13. un 14. zonas reģionalizāciju Botsvānā, kuras ar Lēmumu 2002/219/EK ir pilnvarotas importēt Kopienā atkaulotu svaigu liellopu, aitas, kazas un savvaļas un saimniecībā audzētu nagaiņu gaļu.
(5) Saskaņā ar Direktīvu 72/462/EEK var uzskatīt, ka trešajā valstī vismaz divus gadus nav bijusi mutes un nagu sērga pat tad, ja ir izziņots ierobežots slimības uzliesmojumu skaits ierobežotā teritorijas daļā, ar nosacījumu, ka uzliesmojums ir apslāpēts trīs mēnešu laikā.
(6) Botsvānā ir veikta supresīvā vakcinācija, pēc kuras veica vakcinēto dzīvnieku nokaušanu, un nav izziņoti turpmāki uzliesmojumi.
(7) Tādēļ ir pietiekošas garantijas, lai tālāk reģionalizētu Botsvānu un atļautu atkaulotas liellopu, aitas, kazas un savvaļas un saimniecībā audzētu nagaiņu gaļas ievešanu no 5., 6., 7., 8., 9. un 18. zonas.
(8) Attiecīgi jāgroza Komisijas Lēmumi 1999/283/EK un 2000/585/EK.
(9) Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
1. Lēmuma 1999/283/EK II pielikumu aizstāj ar šā lēmuma I pielikumu.
2. Lēmuma 1999/283/EK III pielikuma 5. zemsvītras piezīme veselības apliecinājuma A paraugā tiek aizstāta ar šādu: "Neskatoties uz mutes un nagu sērgas uzliesmojumiem, kas apstiprināti "ES izraudzītajā neskartajā" reģionā 2002. gada februārī, var uzskatīt, ka Botsvānā attiecīgajā valsts daļā līdz 2003. gada 8. februārim nav bijusi mutes un nagu sērga, neveicot vakcināciju vismaz 12 mēnešus."
2. pants
1. Lēmuma 2000/585/EK II pielikumu aizstāj ar šā lēmuma II pielikumu.
2. Lēmuma 2000/585/EK II pielikuma veselības apliecinājuma A parauga 8. zemsvītras piezīme un veselības apliecinājuma F parauga 7. zemsvītras piezīme tiek aizstāta ar šādu: "Attiecīgo, pret slimību uzņēmīgo mājlopu šķirņu svaigās gaļas versijas numurs, kas minēts attiecīgajā un šajā lēmumā, jāiekļauj papildus; tomēr neskatoties uz mutes un nagu sērgas uzliesmojumiem, kas apstiprināti "ES izraudzītajā neskartajā" reģionā 2002. gada februārī, var uzskatīt, ka Botsvānā attiecīgajā valsts daļā līdz 2003. gada 8. februārim nav bijusi mutes un nagu sērga, neveicot vakcināciju vismaz 12 mēnešus."
3. pants
Šis lēmums ir adresēts dalībvalstīm.
Briselē, 2002. gada 31. jūlijā

Labels: 17
5
0
3
18